Den '''2. køkkenmøddingkommission''' [[1893]]-[[1895]] skulle på initiativ af [[Nationalmuseet]] stå for en grundigere, tværvidenskabelig undersøgelse af fænomenet. Den bestod af [[arkæologi|arkæologerne]] [[A.P. Madsen]], [[Carl Neergaard]] og [[Sophus Müller]], [[zoologi|zoologerne]] [[C.G. Johannes Petersen]] og [[Herluf Winge]], [[geologi|geologen]] [[K.J.V. Steenstrup]] og [[botanik]]eren [[Emil Rostrup]]. Skaldyngen ved [[Ertebølle]] ved Limfjorden blev grundigt undersøgt. Kommissionen lod udgrave 314 kvadratmeter. Der blev fundet mængder af flintredskaber og potteskår, i alt 8.608 arkæologiske genstande. Derudover 20.300 dyreknogler, som [[Herluf Winge]] artsbestemte og 563 fragmenter af [[trækul]], som [[Emil Rostrup]] bestemte botanisk. De omfangsrige resultater blev udgivet i værket ''"Affaldsdynger fra Stenalderen i Danmark."''<ref>[http://searchworks.stanford.edu/view/1309589 A.P. Madsen, Sophus Müller, Carl Neergaard, C.G. Joh. Petersen, E. Rostrup, K.J.V. Steenstrup, Herluf Winge (1900) Affaldsdynger fra Stenalderen i Danmark, undersøgte for Nationalmuseet (med fransk resumé). Udgivet paa Carlsberg-fondets bekostning. Paris, A.A. Hachette, 196 p.]</ref>
Historie Arkæologi Videnskab Naturvidenskab